L’estàtua de Vicent Andrés Estellés està en la seua ubicació i en perfectes condicions
2025-07-24

Agents de la Policia Local de Burjassot que estaven patrullant ahir a la nit van identificar i van portar a la reguarda a quatre menors que van provocar la caiguda de l’estàtua de Vicent Andrés Estellés de la seua ubicació en el banc de la Plaça d’Emilio Castelar. Així mateix, anit van ser informats els seus pares ja que són menors d’edat i posteriorment es procedirà a iniciar el tràmit de sanció administrativa que corresponga. Anit es va procedir també a recollir l’estàtua i es va depositar en el magatzem de la Brigada Municipal d’Obres per a reparar la subjecció que la fixa al banc i retornar-la al seu lloc el més prompte possible.

Aquest matí, a les 9h, l’estàtua ja estava en la seua posició habitual, després de la seua reparació. La Brigada Municipal ha reforçat els ancoratges i elements de subjecció i ja està de nou en perfectes condicions en el seu espai.